recursal/SuperWikiNEXT-32B huggingface dataset:
**Մորբի** (նաև՝ **Մորվի**, անգլ.՝ Morvi, հինդի՝ मोरबी, գուջարաթի՝ મોરબી), քաղաք Հնդկաստանի արևմտյան մասում՝ Գուջարաթ նահանգի Ռաջկոտ շրջանի տարածքում։

Պատմություն
-----------

Նախկինում քաղաքը եղել է համանուն տեղային իշխանության մայրաքաղաքը, որը հիմնադրվել էր 1698 թվականին։ 1807-1947 թվականներին Մորբին գտնվել է բրիտանական պրոտեկտորատի ենթակայության տակ։ 1948 թվականին իշխանությունը մտում է անկախ Հնդկաստանի Սաուրաշտրա միացյալ նահանգի կազմ։

Աշխարհագրություն
----------------

Քաղաքը գտնվում է Կաթիավար թերակղզու հյուսիս-արևմտյան մասում, Մաչչհու գետի ափին, ծովի մակարդակից 54 մետր բարձրության վրա։ Մորբին գտնվում է նահանգի մայրաքաղաք Գանդինագարից մոտավորապես 187 կմ դեպի արևմուտք-հարավ-արևմուտք, իսկ երկրի մայրաքաղաք Նյու Դելիից 890 կմ հարավ-արևմուտք։

Ժողովրդագրություն
-----------------

2011 թվականի պաշտոնական մարդահամարի տվյալներով՝ բնակչությունը կազմում էր 246,008 մարդ, որից համապատասխանաբար 52,1%-ը տղամարդիկ և 47,9%-ը՝ կանայք։ Բնակչության գրագիտության մակարդակը կազմել է 73,8%։ Քաղաքի բնակչության դինամիկան ըստ տարիների.

| 1991 | 2001 | 2011 |
| --- | --- | --- |
| 90 357 | 145 719 | 246 008 |

Տնտեսություն և տրանսպորտ
------------------------

Քաղաքային հիմնական արտահանումները գյուղատնտեսական արտադրանքներն են, բամբակե արտադրանքը և կերամիկական արտադրանքը։ Մորվիի հաղորդակցությունը Հնդկաստանի այլ քաղաքների հետ իրականացվում է երկաթուղային և ավտոմոբիլային տրանսպորտով։ Մոտակա քաղաքացիական օդանավակայանը գտնվում է Ռաջկոտ քաղաքում։

Ծանոթագրություններ
------------------

1. ↑  "Princely States of India K-Z" (in անգլերեն). World Statesmen. Արխիվացված from the original on 2013 թ․ հունվարի 27. Retrieved 2013 թ․ հունվարի 6.
2. 1 2  "Morbi, India Page" (in անգլերեն). Fallingrain Global Gazetteer. Արխիվացված from the original on 2013 թ․ հունվարի 27. Retrieved 2013 թ․ հունվարի 6.
3. ↑  "Urban Agglomerations/Cities having population 1 lakh and above" (PDF) (in անգլերեն). Provisional Population Totals, Census of India 2011. Արխիվացված from the original on 2019 թ․ հունվարի 6. Retrieved 2013 թ․ հունվարի 6.
4. ↑  "Morvi" (in անգլերեն). World Gazetteer. Արխիվացված from the original on 2013 թ․ հունվարի 27. Retrieved 2013 թ․ հունվարի 6.
5. ↑  "Morvi" (in անգլերեն). Britannica Online Encyclopedia. Արխիվացված from the original on 2013 թ․ հունվարի 27. Retrieved 2013 թ․ հունվարի 6.
*Վիքիպեդիայում կան հոդվածներ Ավագյան ազգանունով այլ մարդկանց մասին։*

**Նաիրա Մակիչի Ավագյան** (օգոստոսի 4, 1967(1967-08-04), Երևան, Հայկական ԽՍՀ, ԽՍՀՄ), բանասեր, լեզվաբան, թարգմանիչ, ԵՊՀ ռոմանագերմանական բանասիրության ֆակուլտետի անգլիական բանասիրության ամբիոնի դոցենտ, 60-ից ավելի գրքերի և գիտական հոդվածների հեղինակ։

Կենսագրություն
--------------

Ծնվել է 1967 թվականի օգոստոսի 4-ին՝ Երևանում։ Միջնակարգ կրթությունը ստացել է Երևանի Խաչիկ Դաշտենցի անվան թիվ 114 ավագ դպրոցում։ Ստացել է երաժշտական կրթություն Ալեքսանդր Սպենդիարյանի անվան երաժշտական մասնագիտական դպրոցում։ 1985 թվականին ընդունվել, 1990 թվականին գերազանցությամբ ավարտել է Երևանի պետական համալսարանի բանասիրական ֆակուլտետը ռոմանագերմանական լեզուներ և գրականություն մասնագիտությամբ՝ ստանալով բանասեր, մանկավարժ և թարգմանչի որակավորում։

### Ընտանիք

Ամուսնացած է, ունի երկու դուստր։

Մանկավարժական գործունեություն
-----------------------------

1991-1993 թվականներին աշխատել է «Անանիա Շիրակացի» համալսարանում։ 1991 թվականից դասախոսում է ԵՊՀ ռոմանագերմանական բանասիրության ֆակուլտետի անգլիական բանասիրության ամբիոնում։ 2013 թվականին շնորհվել է դոցենտի գիտական կոչում՝ լեզվաբանություն մասնագիտությամբ։

Գիտական գործունեություն
-----------------------

Նաիրա Ավագյանը հեղինակ է մի քանի տասնյակ գրքերի, հոդվածների և այլ գիտական աշխատությունների։ Համահեղինակ է 2013 թվականից 2017 թվականների անգլերենի պետական ավարտական միասնական քննությունների շտեմարաններին։

Համահեղինակ է 2004 թվականին տպագրված «A Practical English Grammar», 2011 թվականին տպագրված «A Basic English Grammar. Syntax (with exercises)» և «A Basic English Grammar. Morphology (with exercises)» դասագրքերին։ 2014 թվականին տպագրվել է «A Step to Wider English» ուսումնական ձեռնարկը բուհերի ուսանողների համար։ 2016 թվականին լույս է տեսել «Legends and Tales» ձեռնարկը տնային ընթերցանության համար։ 2017 թվականին հրատարակվել է «Philosophical Quotes» գիրքը։ Տասնյակից ավել անգլերեն դասագրքերի, ուսումնական և ուսումնամեթոդական ձեռնարկների խմբագիր է։

Ծանոթագրություններ
------------------

1. ↑  Նաիրա Մակիչի Ավագյանը ԵՊՀ պաշտոնական կայքում(չաշխատող հղում)
2. ↑  "Անգլերենի շտեմարան". Արխիվացված է the original 2016 թ․ նոյեմբերի 19-ին. Retrieved 2017 թ․ փետրվարի 6. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Նաիրա Մակիչի Ավագյանի հեղինակած գրքերը(չաշխատող հղում)
4. ↑  Անգլերենի դասագիրք բուհերի ուսանողների համար / Ե.Ս. Մխիթարյան; Խմբ.՝Ն. Ավագյան, Ա. Մարգարյան.(չաշխատող հղում)

Արտաքին հղումներ
----------------

* Նաիրա Մակիչի Ավագյան(չաշխատող հղում)
* Նաիրա Ավագյանի աշխատությունների ցանկը haygirk.nla.am կայքում
**Նազիմ Զոհրաբ օկլի Բեյքիշիև** (ադրբ.՝ Nazim Zöhrab oğlu Bəykişiyev, հունիսի 29, 1948(1948-06-29), Բաքու, Ադրբեջանական ԽՍՀ, ԽՍՀՄ), Ադրբեջանի թատրոնի և կինոյի նկարիչ, Ադրբեջանի Հանրապետության ժողովրդական նկարիչ (2006)։

Կենսագրություն
--------------

Նազիմ Բեյքիշիևը ծնվել է 1948 թվականի հունիսի 29-ին։ Ավարտել է Ազիմ Ազիմզադեի անվան գեղարվեստի դպրոցի նկարչության ֆակուլտետը։ Դպրոցն ավարտելուց հետո նա աշխատել է Բաքվի պետական լուսանկարների պատկերասրահում։ 1970-1975 թվականներին ընդունվել է Մոսկվայի թատերական արվեստի պետական ինստիտուտի թատերական նկարչի ֆակուլտետը և սովորել ԽՍՀՄ ժողովրդական նկարիչ Սերգեյ Օբրազցովի դասարանում։ Ինստիտուտն ավարտելուց հետո աշխատել է որպես նկարիչ Օրցենիկիձեի Տիկնիկային թատրոնում և Ռուսական դրամատիկական թատրոնում։ Հետագայում նա աշխատել է որպես նկարիչ և գլխավոր նկարիչ Սումգայիթի Հ. Արաբլինսկու անվան երաժշտական դրամատիկական պետական թատրոնում, Ադրբեջանի երաժշտական կոմեդիայի պետական թատրոնում, Ադրբեջանի երիտասարդական պետական թատրոնում։

2001 թվականից նա Ադրբեջանի պետական ակադեմիական ազգային դրամատիկական թատրոնի գլխավոր նկարիչ է։

Մրցանակներ
----------

* Ադրբեջանական ԽՍՀ պետական մրցանակ - 1984,
* Ադրբեջանի Հանրապետության վաստակավոր նկարիչ - 2002,
* Ադրբեջանի Հանրապետության ժողովրդական նկարիչ - 2006։

Ծանոթագրություններ
------------------

1. ↑  Նազիմ Զոհրաբ օկլի Բեյքիշիև
2. ↑  Ադրբեջանի ազգային հանրագիտարան
3. ↑  "Təsviri sənət xadimlərinə Azərbaycan Respublikası fəxri adlarının verilməsi haqqında Azərbaycan Respublikası Prezidentinin Fərmanı". Արխիվացված է the original 2021 թ․ հուլիսի 12-ին. Retrieved 2021 թ․ ապրիլի 22. `{{cite web}}`: Unknown parameter `|dead-url=` ignored (`|url-status=` suggested) (help)
**Կաթնաշոռային պանրիկ** կամ **ջնարակած պանրիկ** (լրիվ անվանումը՝ *շոկոլադով ջնարակած կաթնաշոռային պանրիկ*), շոկոլադապատ, շաքարի, աղի, կարագի, չրերի, վանիլինի և այլ հավելումներով կաթնաշոռից պատրաստված, բաժիններով կաթնաթթվային մթերք, կաթնամթերքի ապրանքային անուն։ Այն սառն ուտեստ է։

Նկարագրություն
--------------

Պանրիկի քաշը կազմում է 40-ից մինչև 250 գրամ։

Երկարությունը կարող է լինել 7-10 և ավելի սանտիմետր։

Ջնարակած պանրիկները տարածված են ԱՊՀ երկրներում, Բալթյան երկրներում, Հունգարիայում («Տուրո Ռուդի» անվանումով)։

Ըստ ջնարակած պանրիկների թանգարանի տվյալների՝ աշխարհի ավելի քան 15 երկրներում շոկոլադապատ պանրիկներ են արտադրվում։

Պատմություն
-----------

Սև շոկոլադով ջնարակած պանրիկ (տեսքը՝ կողքից), ռուսական «Բ. Յու. Ալեքսանդրովի» բրենդ
Պանրիկները առաջին անգամ սկսեցին արտադրվել ԽՍՀՄ-ում՝ 1930-ական թվականներին (կա տարբերակ, ըստ որի՝ պանրիկները պատրաստվել են դեռևս XIX դարում՝ Ալթայում)։

Խորհրդային խանութներում պանրիկները հայտնվել են 1950-ականներին և արագ դարձել են հայտնի։ Քաղցր վանիլային համը շատ էր դուր գալիս երեխաներին, իսկ փխրուն շոկոլադե գլազուրը իրենից ներկայացնում էր ինքնուրույն քաղցրավենիք, որը շատ երեխաներ կծում էին, իսկ հետո ուտում էին պանրիկային զանգվածը։ Որոշ ծնողներ փորձել են ջնարակած պանրիկը ներկայացնել որպես Էսկիմո, հատկապես, երբ երեխաները հիվանդ էին (տաք պաղպաղակ)։

1980-ականների վերջին ԽՍՀՄ-ում ջնարակած պանրիկները դեֆիցիտ էին, ինչպես շատ կաթնամթերքները։

1990-ականների սկզբին պանրիկները կրկին հայտնվեցին վաճառասեղաններին, տեսականին բաղկացած էր երկու տեսակներից՝ վանիլային և կակաոյի։

1995 թվականից հետո կտրուկ ավելացավ արտադրողների թիվը, և պանրիկների ընտրությունը նույնպես զգալիորեն ընդլայնվեց. հայտնվեցին լցոնումներով (Խտացրած կաթ և այլն), շերտերով, խաշխաշով և թխվածքաբլիթով պանրիկներ։

Առաջին ջնարակած պանրիկները փաթեթավորվում էին փայլաթիթեղի մեջ, որը չէր ապահովում արտադրանքի հերմետիկությունը, ուստի նման պանրիկների պիտանելիության ժամկետը չէր գերազանցում 3 օրը։ Հերմետիկ փաթեթավորման ներդրումից հետո հնարավոր է դարձել առանց կոնսերվանտների օգտագործման պանրիկի պահպանման ժամկետը երկարացնել մինչև 15 օր՝ սառնարանում և 60 օր՝ սառեցված վիճակում պահելու դեպքում։

Դասակարգում
-----------

Կաթնաշոռային պանրիկները կարող են լինել մի քանի տեսակների.

* *Քաղցր*՝ ճարպի բարձր պարունակությամբ, ճարպային, կիսաճարպային, ճարպազրկված։
	+ *Ջնարակած*՝ պանրիկներ բարձր յուղայնությամբ, պատված շոկոլադե գլազուրով։ Պանրիկի ստանդարտ զանգվածը 50 գրամ է։
* *Աղի*՝ ճարպային, կիսաճարպային, ճարպազրկված։
* *Կծու*՝ շրդանային պանիրներով։

Պատկերասրահ
-----------

* Արտադրության ժամանակ շոկոլադապատ պանրիկԱրտադրության ժամանակ շոկոլադապատ պանրիկ
* Կտրած պանրիկԿտրած պանրիկ
* Պանրիկը և փաթեթավորումըՊանրիկը և փաթեթավորումը
* Հավելումներով պանրիկՀավելումներով պանրիկ

Ծանոթագրություններ
------------------

1. 1 2  Товарный словарь, 1960
2. ↑  Շոկոլադապատ պանրիկների թանգարան
3. ↑  "Музей глазированных сырков/История глазированных сырков". Արխիվացված է the original 2014 թ․ սեպտեմբերի 12-ին. Retrieved 2013 թ․ հունիսի 2.

Գրականություն
-------------

* Сырки творожные // Товарный словарь. Том 8 / Гл. ред. И.А. Пугачёв. — М.: Госторгиздат, 1960.
* *Александров Б. Ю.* Сырок: История моей жизни и бизнеса. М.: Манн, Иванов и Фербер, 2016. 288 c.
**«Միրաս»** (թաթ.՝ *мирас* «ժառանգություն»), Կազանի ազգային հետազոտական տեխնոլոգիական համալսարանի (ԿԱՀՏՀ) ունիվերսալ մարզական համալիր Ռուսաստանի Կազան քաղաքում (Թաթարստան)։ Համալիրը բաղկացած է 62 × 34 մ չափսերով, 6196 մ² ընդհանուր մակերեսով (ներառում է մարզիկների համար հանդերձարաններ, սրճարան, մամուլի կենտրոն, դոպինգի ստուգման կետ, ինչպես նաև մի քանի վարչական և օժանդակ տարածքներ) և 1000 հանդիսական տարողունակությամբ «Միրաս» մարզական դահլիճից, ինչպես նաև 7950 մ² ընդհանուր մակերեսով, վազքուղիներով, աթլետիկայի շինություններով և արհեստական խոտածածկով ֆուտբոլի դաշտով «Միրաս» բաց մարզադաշտից։

2013 թվականի Համաշխարհային ամառային ուսանողական խաղերի (Ունիվերսիադա) ընթացքում «Միրասում» անցկացվել են բասկետբոլի նախնական մրցումները, ինչպես նաև ֆուտբոլային թիմերի մարզումները։

Ընդհանուր տեղեկություն
----------------------

«Միրաս» ունիվերսալ մարզական համալիրի շինարարության պետական պատվիրատուն Թաթարստանի հանրապետության շինարարության, ճարտարապետության և բնակկոմունալ տնտեսության նախարարությունն է։ Մարզադահլիճի և մարզադաշտի նախագծումն իրականացրել է «Թաթինվեստգրաժդանպրոյեկտ» պետական ունիտար ձեռնարկությունը։

«Միրասի» շինարարությունը սկսվել է 2009 թվականի հուլիսի 1-ին Կազանի Ջաուդաթ Ֆայզիի և Խայդար Բիգիչևի փողոցների խաչմերուկում գտնվող բարաքներից մաքրված տարածքում։

«Միրասը» բացվել է 2010 թվականի մայիսի 5-ին` Ռուսաստանի Դաշնության Կառավարության նախագահ Վլադիմիր Պուտինի կողմից։

Մարզական խմբակներ և ակումբներ
-----------------------------

«Միրաս» համալիրում անցկացվում են Կազանի ազգային հետազոտական տեխնոլոգիական համալսարանի ուսանողների ուսումնամարզումային պարապմունքները։ Բացի այդ, «Միրաս» համալիրի հիման վրա գործում են ֆուտբոլի մանկապատանեկան մարզադպրոցներ, ինչպես նաև այնտեղ պարապում են կիոկուշին կարատեի, ֆուտբոլի, բասկետբոլի, չիրլիդինգի, աթլետիկայի համալսարանական թիմերը։ Համալիրի տարածքում գործում է նաև յոգայի ստուդիա։

Արտաքին հղումներ
----------------

* «Միրաս» համալիրի էջը Ունիվերսիադա 2013-ի կայքում
* Տեսառեպորտաժ «Միրաս» համալիրի բացման արարողությունից

Ծանոթագրություններ
------------------

1. 1 2  kudago. "Спортивный комплекс «Мирас»". *KudaGo.com* (in ռուսերեն). Retrieved 2021 թ․ ապրիլի 23.
2. 1 2  "Спортивный комплекс «Мирас»". *SportGyms.ru - путеводитель по фитнес-клубам* (in ռուսերեն). Retrieved 2021 թ․ ապրիլի 23.
3. 1 2  "Спортивный объект «Мирас» | altedu.ru". Retrieved 2021 թ․ ապրիլի 23.
4. ↑  "Мирас | altedu.ru". Retrieved 2021 թ․ ապրիլի 23.
5. ↑  "Председатель Правительства России Владимир Путин объявил об открытии семи новых спортивных объектов Универсиады-2013". *Правительство Республики Татарстан* (in ռուսերեն). Արխիվացված է the original 2021 թ․ ապրիլի 23-ին. Retrieved 2021 թ․ ապրիլի 23.
6. ↑  "Сайт ЦБИ «Будо-Кан»". Արխիվացված է the original 2012 թ․ օգոստոսի 30-ին. Retrieved 2012 թ․ հունիսի 9.
7. ↑  Студенческая футбольная команда КНИТУ «Технологический Университет»
8. ↑  Команда КНИТУ по Черлидингу «ТеХно»
**«Մոսկվիչ, իմ սեր»** (ֆր.՝ Moskvich, Mon Amour, ռուս.՝ Москвич, Моя Любовь), հայ-ռուս-ֆրանսիական համատեղ արտադրության ֆիլմ փոքր մարդու մեծ ողբերգության մասին, նկարահանված 2012 թվականին։ Ֆիլմի նկարահանումները տեղի են ունեցել Հայաստանում, հիմնականում՝ Վարդենիսում։

Սյուժե
------

Գյուղում ապրող Համոն ու նրա կինը Հայաստան են գաղթել Ադրբեջանի Լենինավան գյուղից։ Նրանք շատ սուղ պայմաններում են ապրում։ Ամիսը մեկ անգամ Համոն մեկնում է շրջկենտրոն՝ ստանալու Ռուսաստանում աշխատող որդու ուղարկած փոքրիկ գումարը։ Կյանքն անցնում է առանց արտասովոր բեկումների՝ միապաղաղ, անաղմուկ։ Ու հանկարծ Համոյի ականջով է ընկնում, թե հարևան Սոթք գյուղում ինչ-որ մեկը «Մոսկվիչ» է վաճառում։ Համոն շտապում է Սոթք՝ տեսնելու վաճառվող մեքենան։ Տերը համաձայնում է սպասել այնքան, մինչև որ Համոն բերի 800 դոլարը։ Երազանքն իրականություն դառնալու շեմին է։ Ծերունին համակվում է «Մոսկվիչ» ունենալու ցանկությամբ և 800 դոլարը ձեռք բերելը գերխնդիր դարձնում։ Հեռավոր գյուղում ապրող մարդու դրաման սկսվում է։ Բայց մի օր Համոն արթնանում է ու հասկանում, որ ժամանակն անցել է, իր ապրելու ժամանակը՝ նույնպես։  

Իր փոքր երազանքի հետևից գնացող մարդու կերպարը ֆիլմում առանցքային է, իսկ մյուս հերոսները ձևավորում ու կառուցում են տրագիկոմիկ այն միջավայրը, կյանքը, մթնոլորտը, որտեղ հասունանում է երազանքն իրականություն դարձնելու գաղափարը։

Գլխավոր դերերում
----------------

* Համո-Մարտուն Ղևոնդյան
* Հիլդա Օհանի

Ծանոթագրություններ
------------------

1. ↑  "Պրեմիերա. «Մոսկվիչ, իմ սեր»". Արխիվացված է the original 2016 թ․ մարտի 4-ին. Retrieved 2015 թ․ փետրվարի 13.
2. ↑  "«Մոսկվիչ, իմ սեր» ֆիլմը ներկայացվեց հայ հանդիսատեսի դատին". Արխիվացված է the original 2022 թ․ փետրվարի 11-ին. Retrieved 2015 թ․ փետրվարի 13.
3. ↑  «Մոսկվիչ, իմ սեր» ֆիլմը պատմություն է փոքր մարդու ողբերգության մասին. Արամ Շահբազյան

Արտաքին հղումներ
----------------

* «Մոսկվիչ, իմ սեր». ֆիլմի պրեմիերա
**Կառլոս Ջաներյան** (մայիսի 10, 1932(1932-05-10), Լենինական, Հայկական ԽՍՀ, ԱԽՖՍՀ, ԽՍՀՄ), խորհրդային բռնցքամարտիկ, Եվրոպայի առաջնության արծաթե մեդալակիր (1955)։ ԽՍՀՄ սպորտի վարպետ (1954)։ Հայկական ԽՍՀ վաստակավոր մարզիչ (1970)։ Հայաստանի ֆիզիկական կուլտուրայի և սպորտի պատվավոր աշխատող (2017)։

Կենսագրություն
--------------

Կառլոս Ջաներյանը ծնվել է 1932 թվականի մայիսի 10-ին Լենինականում (այժմ ՝ Գյումրի)։ 1947 թվականին տեղափոխվել է Երևան, որտեղ սկսել է զբաղվել բռնցքամարտով Վարդան Հովհաննիսյանի ղեկավարությամբ։ 1955 թվականին ընդգրկվել է ԽՍՀՄ հավաքականի կազմում Արևմտյան Բեռլինում կայացած Եվրոպայի առաջնությունում։ Երեք մենամարտ հաղթելով Թուրքիայի, Իտալիայի և ԳԴՀ-ի մրցակիցներից, կարողացել է հասնել այդ մրցումների եզրափակիչ, որտեղ պարտվել է հայտնի լեհ բռնցքամարտիկ Զբիգնև Պետշիկովսկուն։

1961 թվականին Կառլոս Ջաներյանն ավարտեց իր մարզական կարիերան։ 1962-1967 թվականներին աշխատել է ՆԳՆ քրեական հետախուզության վարչությունում, 1967-1977 և 1986-1996 թվականներին՝ Հայաստանի Մարզկոմիտեում։ 1996-2007 թվականներին դասավանդել է ֆիզիկական կուլտուրայի հայկական պետական ինստիտուտում, նրան շնորհվել է դոցենտ գիտական կոչում։

Ծանոթագրություններ
------------------

1. ↑  Награда НОКА за заслуги
2. ↑  "Кафедра тяжёлой атлетики, бокса и фехтования Армянского государственного института физической культуры(հայ.)". Արխիվացված է the original 2013 թ․ դեկտեմբերի 19-ին. Retrieved 2019 թ․ փետրվարի 27.

Արտաքին հղումներ
----------------

* *В. А. Марков, В. Л. Штейнбах.* Бокс. Энциклопедия. — Москва: Человек, 2011. — 655 с. — ISBN 978-5-903639-26-7
* Профиль на сайте The-sports.org(անգլ.)
**Յարգ** (անգլ.՝ Cornish Yarg, *Եղինջով պանիր*), անգլիական կիսակարծր պանիր, որը պատրաստում են կովի պաստերիզացված կաթից։ Պանիրը պատրաստում են Միացյալ Թագավորության Կոռնուոլ կոմսությունում։

Պատմություն
-----------

Մի շարք պատմաբաններ ենթադրում են, որ յարգ պանիրը Մեծ Բրիտանիայի տարածքում հայտնվել է շուրջ 1000 տարի առաջ։ Պանրի գրավոր բաղադրատոմսը թվագրվում է XIII դարին, իսկ XVI դարից պանրի մասին հիշատակություններ կան տեղեկագրքերում։ «Անգլիական տնային տնտեսուհի» (անգլ.՝ The english housewife) թերթում, որը տպագրվել է XVII դարում, յարգ են անվանել այդ ժամանակի ամենահայտնի պանիրներից մեկը։ Պանրի անվանումն առաջացել է Գրեյ (անգլ.՝ Gray) ազգանունից, եթե այն կարդանք հակառակ կողմից։ Ալան և Ջեննի Գրեյները 1970 թվականին վերականգնեցին եղինջով պանրի արտադրությունը ըստ միջնադարի բաղադրատոմսի։ XXI դարում պանիրն արտադրվում է Կոռնոուլ կոմսությունում։

Պատրաստում
----------

Յարգ պանիրը պատրաստելիս հատուկ աղաջրի մեջ են պահում, որից հետո պանրային մակարդը տեղավորում են գլանաձև կաղապարներում։ Մամլումից հետո պանիրը հանում և եղինջի տերևներով են պատում։ Նախկինում եղինջի տերևները կիրառում էին, որ պանիրը չչորանա ու սնկային համ և առավել փափկություն փոխանցի։ Շնորհիվ այդ տերևների, պանիրն ունենում է ուտելի կեղև, որը պարունակում է բորբոս։ Յարգը հասունանում է 6-12 շաբաթում։

Նկարագիր
--------

Պանրի կազմությունը կարող է լինել և՛ փխրուն, և՛ փափուկ։ Իր բնորոշ համի համար պանիրը պարտական է եղինջին․ այն տալիս է նուրբ սնկահամ։ Հնեցված պանրագլխի կեղևն ունի սև գույն և պարունակում է քիչ քանակությամբ բորբոս։ Տարեկան արտադրվում է մոտ 200 տոննա յարգ։ Պանրի յուղայնությունը 45 % է։ Յարգը հրամցնում են սիդրով, աղենդերային և սպիտակ գինով։ Օգտագործվում է կարտոֆիլի և ձկնային ճաշատեսակների հետ և կիրառվել որպես լցոն թխվածքների համար։

Ծանոթագրություններ
------------------

1. ↑  "Cornish Yarg Buy Cornish Yarg online from Lynher Dairies" (in բրիտանական անգլերեն). Retrieved 2023 թ․ օգոստոսի 28.
2. ↑  "Ярг (Yarg)". Արխիվացված է the original 2017 թ․ հունվարի 4-ին. Retrieved 2017 թ․ հունվարի 3. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "Пять сыров, которые обязательно стоит попробовать". Արխիվացված է the original 2017 թ․ հունվարի 4-ին. Retrieved 2017 թ․ հունվարի 3. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  Mason, Laura; Brown, Catherine (1999) *From Bath Chaps to Bara Brith*. Totnes: Prospect Books; pp. 12—13
5. ↑  "Корнуэльский сыр Ярг". Արխիվացված է the original 2017 թ․ հունվարի 4-ին. Retrieved 2017 թ․ հունվարի 3. `{{cite web}}`: Unknown parameter `|deadlink=` ignored (`|url-status=` suggested) (help)

Գրականություն
-------------

* Juliet Harbutt (Hrsg.): *Käse der Welt.* Dorling Kindersley 2011. S. 298 und 299. ISBN 978-3-8310-1733-1

Արտաքին հղումներ
----------------

* Յարգ պանրի մասին

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Յարգ** կատեգորիայում։ |
**Կառլոս Ալվարադո Կեսադա** (իսպ.՝ Carlos Alvarado Quesada, հունվարի 14, 1980(1980-01-14), Սան Խոսե, Կոստա Ռիկա), կոստառիկացի գրող, լրագրող, քաղաքագետ, քաղաքական գործիչ և Կոստա Ռիկայի ընտրված նախագահ։ Ավելի վաղ նա զբաղեցնում էր աշխատանքի և սոցիալական պաշտպանության նախարարի պաշտոնը։ Ալվարադոն ունի բակալավրի աստիճան հաղորդակցության և մագիստրոսի աստիճան քաղաքագիտության Կոստա Ռիկայի համալսարանում, ինչպես նաև մագիստրոսի աստիճան Սասեկի համալսարանում։ Ներկայացնում է «Քաղաքացիական գործողություն» ձախ կենտրոնամետ կուսակցությունը։

Քաղաքական կարիերա
-----------------

2006-ից մինչև 2010 թվականը Կոստա Ռիկայի Օրենսդիր ժողովում ծառայել է որպես քաղաքացիական գործողությունների կուսակցության խմբակցության խորհրդական։ Նա եղել է Միացյալ Թագավորությունում հետազոտությունների զարգացման ինստիտուտի խորհրդատու, վարչության ղեկավար (Լատինական Ամերիկայի Procter & Gamble), Լուիս Գիյլերմո Սոլիսի նախագահական քարոզարշավի հաղորդակցության տնօրեն, Կոստա Ռիկայի համալսարանում կոլեկտիվ կապի և լատինական դե Կոստա Ռիկայի համալսարանի լրագրության դպրոցում պրոֆեսոր։ Սոլիսի նախագահության ընթացքում նա զբաղեցրել է մարդկային ներուժի զարգացման և սոցիալական ինտեգրման նախարարի պաշտոնը և եղել է սոցիալական ապահովության միացյալ ինստիտուտի, աղքատության դեմ պայքարի համար պատասխանատու և պետական օգնության տրամադրմամբ զբաղվող ինստիտուտի գործադիր նախագահը։ Հետո նշանակվել է աշխատանքի նախարար։

Գրական կարիերա
--------------

2006 թվականին նա հրատարակել է *Transcripciones Infieles*-ի պատմվածքների ժողովածուն՝ Պեռո Ասուլի հետ։ Նույն թվականին նա մրցանակ է ստացել La historia de Cornelius վեպի համար։ 2012 թվականին հրատարակել է Կոստա Ռիկայում պատմական ժամանակաշրջանի մասին *лас Posesiones* վեպը, երբ Երկրորդ համաշխարհային պատերազմի ժամանակ կառավարությունը բռնագրավել է գերմանացիների և իտալացիների սեփականությունը։

Ծանոթագրություններ
------------------

1. 1 2
2. 1 2  Munzinger Personen (գերմ.)
3. ↑  "Carlos Alvarado Quesada" (PDF). *oecd.org*. Retrieved 2017 թ․ մարտի 28.
4. ↑  Ruiz, Gerardo (2016, marzo) «Carlos Alvarado, actual presidente del IMAS, es el nuevo ministro de Trabajo». La Nacion.
5. ↑  "Carlos Alvarado Quesada". *Editorial Cosa Rica*. Արխիվացված է the original 2020 թ․ հուլիսի 15-ին. Retrieved 2017 թ․ մարտի 28.
**Մոսկվա քաղաքի օր** (ռուս.՝ День города Москвы ), ամենամյա համաքաղաքային տոն։ Նշվում է սեպտեմբերի առաջին կամ երկրորդ շաբաթ օրը։ Հիմնական տոնակատարությունները ավանդույթի համաձայն անցնում են Տվերսկի փողոցի վրա, Կարմիր հրապարակում, Վասիլևսկի սպուսկում, Պոկլոննայա և Վորոբևյան լեռներում, ժողովրդական զբոսահանդեսները և համերգները տեղի են ունենում ամբողջ քաղաքում։ Քաղաքի օրը ավարտվում է տոնական հրավառությամբ։

Պատմություն
-----------

### Ռուսական կայսրություն

Հրապարակախոս Կոնստանտին Ակսակով, Մոսկվայի 700 ամյակին նվիրված տոնակատարության գաղափարի հեղինակ
Առաջին անգամ քաղաքի օրվա տոնակատարությունները Մոսկվայում տեղի են ունեցել 1847 թվականին՝ քաղաքի 700-ամյակին նվիրված։ Տոնի գաղափարն պատկանել է հրապարակախոս-սլավոնաֆիլներին, որոնց թվում են պատմաբաններ Կոնստանտին Ակսակովը և Միխայիլ Պոգոդինը։ Պատմաբան Իվան Զաբելինը նշել է Մոսկվայի մասին առաջին հիշատակման ամսաթիվը՝ 1147 թվականի ապրիլի 4։ Նույն ժամանակ, 1846 թվականին «Մոսկովյան վեդոմոստի» թերթում լույս է տեսնում Կոնստանտին Ակսակովի «700-ամյա» հոդվածն, որն վեճեր է առաջացրել քաղաքի պատմական նշանակության մասին։ Հոբելյանի տոնակատարության գաղափարը խրախուսել են Մոսկվայի միտրոպոլիտ Ֆիլարետը և գեներալ-նահանգապետ Ալեքսեյ Շչերբատովը։

Ծանոթագրություններ
------------------

1. ↑  "Перечень праздничных, памятных дней, дней проведения торжественных и иных мероприятий, к которым на территории города обеспечивается праздничное и тематическое оформление" (PDF). Официальный сайт Мэра Москвы. Արխիվացված է the original (pdf) 2012 թ․ սեպտեմբերի 4-ին. Retrieved 2017 թ․ նոյեմբերի 16.
2. ↑  "День города: как и где отмечать праздник". НТВ. Retrieved 2017 թ․ նոյեմբերի 23.
3. ↑  "История празднования Дня города Москвы. Досье". ТАСС. 2017 թ․ սեպտեմբերի 8. Retrieved 2017 թ․ նոյեմբերի 17.
4. ↑  "Торжество народное". Аргументы и факты. 2007 թ․ օգոստոսի 29. Retrieved 2017 թ․ նոյեմբերի 17.
**Կալիլեգուա ազգային պարկ** (իսպ.՝ Parque Nacional Calilegua), ազգային պարկ Արգենտինայում, Խուխույ պրովինցիայում։ Հիմնադրվել է 1979 թվականի հուլիսի 19-ին։ Այն պահպանում է Հարավային Անդյան անտառների կենսաբազմազանությունը։

Տեղակայված է Լեդեսմա դեպարտամենտում, Կալիլեգուա բլրի արևելյան լանջերին և ընդգրկում է 76306 հա տարածք։ Ամենամեծ ազգային պարկն է հյուսիսարևմտյան Արգենտինայում։

Պատմություն
-----------

Այս տարածքը երկար ժամանակ գտնվում էր բնիկ խմբերի տիրապետության տակ։ Նրանց բնակատեղիները տեղակայված էին ավելի ցածր բլրակներում` խոտհարքների մոտ։ Պարկում հայտնաբերված հնագիտական վայրերն ու նմուշները, ինչպիսիք են խեցեղենը ու քարե կացինները, վերաբերում են Յունգաս շրջանում բնակեցված համայնքներին։ 15-րդ դարից սկսած այդ տարածքը անցել է ինկերի կայսրությանը։ Ներկայումս այն բնակվում է հնդկացիական կեչուա ժողովուրդը։

Պարկն ունի գեղեցիկ լանդշաֆտ, որն իրենից ներկայացնում է տարբեր միջավայրեր, ինչպիսիք են նախալեռնային ջունգլիներն ու լեռնային անտառները։ Դրանցից յուրաքանչյուրն ունի իր սեփական բուսական աշխարհը։

Այստեղ կան թռչունների և կաթնասունների հատուկ տեսակներ, և սա հիանալի վայր է կենդանական աշխարհը դիտելու համար։ Այգում հայտնաբերվել են թռչունների 270 տեսակներ, որոնց 230-ից ավելին բնակվում են այս տարածքում։ Ըստ այդմ, պետության բոլոր թռչնատեսակների մոտ 50%-ը ապաստանում է Կալիլեգուայում։ Ազգային պարկը Հարավային Ամերիկայի ամենամեծ գիշատչի՝ յագուարների հայրենիքն է։ Այստեղ են բնակվում նաև յագուարունդին, օցելոտը, պուման և Leopardus pajeros կատվազգին։ Արգելոցում բնակվող ամենամեծ կաթնասունները Յունգասի գետակինճերն են։

Կալիլեգուա ազգային պարկը և մերձակա քաղաքները էկոտուրիզմային և ակտիվ զբոսաշրջային վայրեր են, սակայն տարածքում կարելի է այցելել մի քանի քաղաքներ, շփվել էթնիկ խմբերի հետ ու ծանոթանալ տեղական մշակույթին։

Սան Լորենցո գետը Կալիլեգուա ազգային պարկումՍան Լորենցո գետը Կալիլեգուա ազգային պարկում

Կլիմա
-----

Պարկն ունի մերձարևադարձային կլիմա՝ չոր ձմեռային եղանակով։ Միջին ջերմաստիճանը տատանվում է ձմռանը՝ 17 °C, ամռանը՝ մինչև 28 °C։ Ամառը շոգ է, և ջերմաստիճանը կարող է հասնել 40 °C-ի։ Եվ հակառակը, երբեմն բարձր շրջաններում ցուրտ է լինում։ Տարեկան գրանցվում է 1800 մմ տեղումներ, որի մեծ մասը թափվում է նոյեմբերից մինչև ապրիլ ամիսներին։ Այս ամիսների ընթացքում ինտենսիվ տեղումներ են լինում։

Ծանոթագրություններ
------------------

1. 1 2 3 4 5  "Parque Nacional Calilegua". Administración de Parques Nacionales. Արխիվացված է the original 2018 թ․ սեպտեմբերի 2-ին. Retrieved 2016 թ․ հոկտեմբերի 16. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Administración de Parques Nacionales (Արգենտինայի ազգային պարկերի վարչություն)
**Կասերոս** (իսպ՝. *Cárcel de Caseros*), արգենտինական նախկին բանտ, պանօպտիկում; Գտնվում է Բուենոս Այրես քաղաքի Պարկ Պատրիսիոս շրջանում։ 2001 թվականին փակվել է։ Ներկայումս ծառայում է որպես թանգարան։

Պատմություն
-----------

Բանտի կառուցման գաղափարը մտահղացել է Արգենտինայի 33-րդ նախագահ Արթուրո Ֆրոնդիսիի ղեկավարած կառավարությունը, զարգացրել արգենտինացի ռազմական, քաղաքական գործիչ, պատմության մեջ «Արգենտինական հեղափոխություն» անվանումն ստսցած հեղաշրջման կազմակերպիչ Խուան Կառլոս Օնգանիան ու վերջինիս հետևոդները։ Այն սկզբնապես ծառայել է որպես իրենց դատավարությանն սպասող կալանավորվածների նախաքննական մեկուսարան։

Բանտի շինարարությունը ձգվել է գրեթե քսան տարի՝ 1960 թ.-ից մինչև 1979 թվականը։ Կառուցվել է այդ նույն անունը կրող հին բանտի տեղում, որն իր հերթին կառուցվել էր 1880-ական թվականներին, որպես որբանոց։ Շինարարությունն ավարտվել է բռնապետ Խորխե Ռաֆայել Վիդելայի ղեկավարած «Ազգային վերակազմակերպման գործընթաց» անվանումով խունտայի իշխանության օրոք։

1979 թվականին տեղի ունեցած բացման արարողության ժամանակ Արգենտինայի այն ժամանակվա արդարադատության նախարար Ալբերտո Ռոդրիգես Վարելան հայտարարել է, թե Կասերոսը կարելի է համեմատել հինգաստղանի հյուրանոցի հետ։

Թեև բացումը կայացել է 1979 թվականին, սակայն Արգենտինայի նախկին նախագահներից Խուան Պերոնը դեռևս 1950 թվականին կիսակառույցի կամ հին բանտի խցերն էր նետում կոմունիստներին և քաղաքական այլ բանտարկյալների։ Նախքան իրենց հանելուկային «չքացումը» Կասերոսում են պահվել «մոնտոներոս»-ի, «Ժողովրդի հեղափոխական բանակ»-ի և ընդդիմադիր այլ կազմակերպությունների ակտիվիստները, պարտիզանները։ Այստեղ բանտարկյալներին պահելու պայմանները ամենադաժանն էին ամբողջ երկրում։

2001 թվականին բանտը փակվել է։ Ներկայումս նրա շինությունների մի մասն օգտագործում են թմրամիջոցներ գործածող երիտասարդները, անկազմակերպ կյանք վարող անօթևանները։ Բանտի հարևանությամբ գտնվող շենքերի բնակիչները միշտ դժգոհում են, որ ոստիկանությունը հասարակության այդ քրեածին տարրերի նկատմամբ գործուն միջոցներ չի ձեռնարկում։

Բանտի շենքը
-----------

Բանտի գլխավոր շենքն ունի H տառի տեսք, վերգետնյա քսաներկու հարկ։ Նախատեսված է եղել երկու հազար բանտարկյալներ պահելու համար, ապահովված եղել ամենաբարձր աստիճանի անվտանգությամբ։ Ունեցել է 1,2 մx2,3 մ չափերի 1500 բանտախուց։ Շենքը նախագծելիս հատուկ ուշադրություն է դարձվել, որ արևի ուղիղ ճառագայթները օրվա ոչ մի ժամի չհասնեն բանտարկյալներին, և դրա հետևանքով նրանց մաշկը կանաչել է, ատամները՝ փտել։ Բանտի շենքը իրավապաշտպան կազմակերպությունների կողմից միշտ արժանացել է խստագույն քննադատության, քանի որ չէր համապատասխանում բանտարկյալներին պահելու հումանիտար հիմնական չափանիշներին։

Բանտի պատուհանները
Բանտը՝ ներսից

Ծանոթագրություններ
------------------

1. ↑  Kristie Robinson (2006 թ․ սեպտեմբերի 15). "Cárcel de Caseros" (in անգլերեն). The Argentina Independent. Արխիվացված է the original 2014 թ․ օգոստոսի 26-ին. Retrieved 2014 թ․ օգոստոսի 24.
2. ↑  Caroline Winter (2007 թ․ օգոստոսի 5). "With a Hammer, Finding Ghosts in the Glass" (in անգլերեն). The New York Times. Retrieved 2014 թ․ օգոստոսի 24.
3. ↑  "La cárcel del paco: vecinos tienen miedo y reclaman más seguridad" (in իսպաներեն). Infobae. 2010 թ․ մարտի 31. Retrieved 2014 թ․ օգոստոսի 24.
**Խոյազարդով առանձնատուն** (ռուս.՝ Особняк с волютой), տուն, որը կառուցվել է Ռուսաստանի Դաշնության Ռոստովի մարզի Նովոչերկասկ քաղաքում, հասցեն` Դուբովսկու, 31ա։ 1992 թվականից ընդգրկված է ճարտարապետության հուշարձանների և մշակութային ժառանգության տարածաշրջանային նշանակության օբյեկտների ցանկում։

Պատմություն
-----------

Նովոչերկասկ քաղաքի Դուբովսկու, 31ա հասցեի շենքը նախկինում գտնվել է Մարիինսկայա փողոցում։ Կառուցվել է մոդեռն ոճով XIX դարի վերջում։ Կառուցելու ժամանակ մեծ ուշադրություն է դարձվել ճակատի զարդարմանը։ Այն ճոխությամբ զարդարված է հսկայական խոյազարդով։ Ընդ որում, տվյալ տարրերը կատարում են զուտ դեկորատիվ գործառույթ։ Շենքի ճարտարապետական ձևավորման բոլոր մանրամասներն արված են միասնական զարդաքանդակային-գրաֆիկական ձևով։ Պատուհանների կառուցվածքները պարունակում են կոր ապակեկալներ, տան մուտքը ստեղծված է զանգվածեղ կոնտրֆորսներով։

Նկարագրություն
--------------

Շենքը կառուցելիս տեղադրվել են փայտե փորագրազարդ դռներ։ Ճակատը զարդարում էին ծեփածո ծաղկազարդանախշեր, որոնք նման էին իրական կենդանի բույսերի։ Առանձնատունը փոքր չափերի է։ Անցկացված հիմնանորոգումից հետո շատ ինքնատիպ տարրեր կորսվել են, այդ թվում` ինքնատիպ դռներն ու պատուհանները։ Դրանց փոխարեն տեղադրվել են ժամանակակից պլաստիկ կոնստրուկցիաներ։ Այժմ այս տանը գործում է կենսաթոշակային հիմնադրամը։

1992 թվականին շենքը ճանաչվել է ճարտարապետության հուշարձան և մշակութային ժառանգության տարածաշրջանային նշանակության օբյեկտ։

Ծանոթագրություններ
------------------

1. ↑  Решение Малого совета Ростовского областного совета народных депутатов № 325 от 17.12.1992
2. 1 2 3  "Объекты культурного наследия". Արխիվացված է the original 2017 թ․ մարտի 28-ին. Retrieved 2017 թ․ հունիսի 1. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  Новочеркасск. Энциклопедия. — Новочеркасск: ООО «Издательство Новопринт»,2005. — 720 с. 1257 ил. — С.87
Անվան այլ կիրառումների համար տե՛ս՝ Կալինինի փողոց (այլ կիրառումներ)

**Կալինինի փողոց** (ռուս.՝ Улица Калинина), փողոց Ռուսաստանի Դաշնության Դոնի Ռոստով քաղաքի Ժելեզնոդորոժնի և Խորհրդային շրջաններում։ Անվանվել է խորհրդային քաղաքական գործիչ, Սոցիալիստական աշխատանքի հերոս, ԽՍՀՄ Գերագույն խորհրդի Նախագահության նախագահ Միխայիլ Իվանովիչ Կալինինի (1875-1946) պատվին։ Սկիզբ է առնում Ռաբոչայա փողոցից և ավարտվում Ռիխարդ Զորգեի փողոցի հետ հատումով։ Երկարությունը 2200 մետր է։

Նկարագրություն
--------------

Դոնի Ռոստով քաղաքի Կալինինի փողոցը սկսվում է Ռաբոչայա փողոցից, հատում 2-րդ, 3-րդ, 4-րդ, 5-րդ, 6-րդ Կոլցևայա փողոցները, Օսիպենկոյի, Կրայնյայա, Զապորոժսկայա, Մանեժնայա, Կրասնոսելսկայա, Միչուրինի, Պետրոզավոդսկայա, Սոդրուժեստվոյի փողոցները և ավարտվում Ռիխարդ Զորգեի փողոցի հետ հատումով։ Երկարությունը 2200 մետր է։ Փողոցում կա համարակալված 225 շինություն։

Կալինինի փողոցի փոստային դասիչներն են՝ 311004, 344004, 344058, 344090, 346743։

Փողոցն անվանվել է խորհրդային քաղաքական գործիչ, Սոցիալիստական աշխատանքի հերոս, ԽՍՀՄ Գերագույն խորհրդի Նախագահության նախագահ Միխայիլ Իվանովիչ Կալինինի (1875-1946) պատվին։ 1920 թվականի գարնանը Միխայիլ Կալինինն այցելել է Ռոստովի մարզի Նովոչերկասկ ու Կրասնի Սուլին և վերջինի կայարանամերձ հրապարակում ելույթ ունեցել բանվորների առջև՝ կոչ անելով պայքարել հակահեղափոխականների դեմ։

Կալինինի փողոցի 3-րդ Կոլցևայա փողոցից մինչև Օսիպենկոյի փողոցն ընկած հատվածում գործում է տրամվայի թիվ 7 երթուղին։ Ամբողջ երկայնքով փողոցի երթևեկությունը երկկողմանի է։ Կալինինի փողոցն ասֆալտապատված չէ։ Սոդրուժեստվոյի փողոցից մինչև Ռիխարդ Զորգեի փողոց այն չափազանց նեղանում է, և այնտեղով կարող են անցնել միայն հեծանիվներն ու մոտոցիկլները։

Ծանոթագրություններ
------------------

1. ↑  "Памятник М. И. Калинину".
2. ↑  "Памятник Михаилу Ивановичу Калинину".
3. ↑  "Панорама Улица Калинина (Ростов-на-Дону). Виртуальный тур Улица Калинина (Ростов-на-Дону)". Արխիվացված է the original 2019 թ․ ապրիլի 13-ին. Retrieved 2019 թ․ մայիսի 3. `{{cite web}}`: Unknown parameter `|dead-url=` ignored (`|url-status=` suggested) (help)

Աղբյուրներ
----------

* Улица Калинина в Ростове-на-Дону
* Подробная карта Улица Калинина, город Ростов-на-Дону со спутника с номерами домов, индекс и маршруты, Яндекс, Гугл карты

Արտաքին հղումներ
----------------

* Почтовый индекс Улица Калинина, г. Ростов-на-Дону
**Յանոշ Ֆյուրստ** (հունգ.՝ Fürst János, օգոստոսի 8, 1935(1935-08-08), Բուդապեշտ, Հունգարիայի Թագավորություն - հունվարի 3, 2007(2007-01-03), Փարիզ), Հունգարիայում ծնված դիրիժոր, ջութակահար։

Կենսագրություն
--------------

Յանոշ Ֆյուրստը ծնվել է 1935 թվականին Բուդապեշտում։ Սովորել է Բուդապեշտի Ֆերենց Լիստի անվան երաժշտական ակադեմիայում։ 1956 թվականին Ռուսաստանի Հունգարիա ներխուժումից հետո ուսումը շարունակել է Բրյուսելի կոնսերվատորիայում։ Հաճախել է Փարիզի կոնսերվատորիա, արժանացել Առաջին մրցանակի։ 1958 թվականին աշխատանքի է անցել Éireann ռադիոյի սիմֆոնիկ նվագախմբում և ղեկավարել այն։

1963 թվականին Ֆյուրստը հիմնադրել է Իռլանդական կամերային նվագախումը և սկսել դիրիժորի կարիերա։ 1966 թվականին հիմնադրել է Օլսթերի նվագախումբը և դարձել դրա կոնցերտմայստերը, 1971 թվականին՝ դիրիժորի օգնական։

1974-1977 թվականներին եղել է Մալմյո քաղաքի նվագախմբի գլխավոր դիրիժոր և երաժշտական տնօրեն, 1980-1983 թվականներին՝ Օլբորգի, 1990-1994 թվականներին ՝ Դուբլինի, Վինտերտուրի և Հելսինկիի ֆիլհարմոնիկ նվագախմբի գլխավոր հրավիրյալ դիրիժոր։

1981-1990 թվականներին Ֆյուրստը եղել է Մարսելի օպերայի տնօրենը։ Հաճախակի է հյուրընկալել Անգլիայի ազգային օպերային, Շոտլանդիայի օպերային և Ստոկհոլմի թագավորական օպերային թատրոններին։ 1978 թվականին եղել է Պիտեր Մաքսվել Դեյվիսի Սալոմեի պրեմիերայի դիրիժորը։
Բամբերգի սիմֆոնիկ նվագախմբի հետ բազմաթիվ ձայնագրություններ է կատարել Vox Records-ի համար, այդ թվում 1970-ական թվականների կեսերին թողարկված Չայկովսկու հազվադեպ հնչած երաժշտություններից. ձայնագրությունների մի մասը վերաթողարկվել է խտասկավառակի տեսքով։

Ֆյուրստը հայտնի է եղել որպես լավ մանկավարժ։ Փարիզի կոնսերվատորիայում սովորող նրա ուսանողները հաղթել են հեղինակավոր մրցույթներում։ Նա աշխատել է երիտասարդական նվագախմբերի, այդ թվում Մեծ Բրիտանիայի ազգային երիտասարդական նվագախմբի հետ։ Ավելի ուշ նրան հրավիրել են ղեկավարելու Լոնդոնի թագավորական երաժշտական քոլեջի նվագախումբը, սակայն կյանքն ընդհատվել է և չի զբաղեցրել այդ պաշտոնը։

Մահ
---

Ֆյուրստը մահացել է քաղցկեղից 2007 թվականին Փարիզում։

Ծանոթագրություններ
------------------

1. 1 2 3 4  Encyclopædia Britannica
2. 1 2 3 4  Discogs — 2000.
3. 1 2 3 4  *Deutsche Nationalbibliothek* Record #135497345 // Gemeinsame Normdatei (գերմ.) — 2012—2016.
4. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
5. 1 2  Barry Millington (2007 թ․ փետրվարի 6). "Obituary: Janos Furst". *The Guardian*. Retrieved 2009 թ․ փետրվարի 10.
6. ↑  "Obituaries: János Fürst, conductor". *Gramophone*. 2007. Արխիվացված է the original 2007 թ․ սեպտեմբերի 27-ին. Retrieved 2007 թ․ հունվարի 17. `{{cite news}}`: Unknown parameter `|deadurl=` ignored (`|url-status=` suggested) (help)

Արտաքին հղումներ
----------------

* Յանոշ Ֆյուրստի կենսագրությունը Archived 2006-08-14 at the Wayback Machine.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · MusicBrainz |
|  |
| 

|  Չափորոշչային վերահսկողություն |
| --- |
|  |
| BNE: XX1506294 · BNF: 13958035r · GND: 135497345 · GTAA: 257813 · ISNI: 0000000063024457 · LCCN: n83073609 · NTA: 073257389 · NUKAT: n2016158917 · SUDOC: 158026276 · VIAF: 56802505 · WorldCat VIAF: 56802505 |

 |

 |
**Կալդաս** (իսպ.՝ Caldas), քաղաք և մունիցիպալիտետ Կոլումբիայի հյուսիսում ՝ Անտոկիա դեպարտամենտի տարածքում։ Այն Մեդելյինի քաղաքային ագլոմերացիայի մի մասն է։

Պատմություն
-----------

Բնակավայրը, որից քաղաքը հետագայում աճել է, հիմնադրվել է 1840 թվականին։ Կալդասի քաղաքապետարանը առանձին վարչական միավոր է հատկացրել 1848 թվականին։

Աշխարհագրական դիրք
------------------

Քաղաքը գտնվում է դեպարտամենտի հարավային մասում ՝ Փորս գետի ափին, դեպարտամենտի վարչական կենտրոն Մեդելինից մոտ 11 կիլոմետր հարավ-հարավ-արևմուտք։ Բացարձակ բարձրությունը ծովի մակարդակից 1935 մետր է։

Կալդասի մունիցիպալիտետը դեպարտամենտի հյուսիսում սահմանակից է Լա Էստրելլա, Սավանետա և Էնվիգադո մունիցիպալիտետններին, արևելքում ՝ Էլ Ռետիրոյի մունիցիպալիտետին, հարավ-արևելքում ՝ Մոնտեբելոյի և Սանտա Բարբարայի մունիցիպալիտետներին, հարավում ՝ Ֆրեդոնիայի մունիցիպալիտետին, արևմուտքում ՝ Ամագա և Անգելոպոլիս մունիցիպալիտետներին։ մունիցիպալիտետի տարածքը 146 կմ² է։

Բնակչություն
------------

Կոլումբիայի վիճակագրության ազգային վարչական դեպարտամենտի տվյալներով ՝ քաղաքի և քաղաքապետարանի Բնակչության ընդհանուր թիվը 2012 թվականին կազմել է 75 042 մարդ։ 

Բնակչության թվաքանակը| 2005 | 2006 | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- |
| 67 999 | 69 128 | 70 140 | 71 136 | 72 123 | 73 096 | 74 072 | 75 042 |

Ըստ 2005 թվականի մարդահամարի տվյալների, տղամարդիկ կազմում էին Կալդասի բնակչության 48.5% -ը, կանայք` համապատասխանաբար 51.5%: Ռասայական առումով սպիտակներն ու մետիսները կազմում էին քաղաքի բնակչության 96 % - ը, նեգրերը, մուլատներն ու ռայսալցիները ՝ 2%, հնդիկները ՝ 0,1 %: Գրագիտության մակարդակը ողջ բնակչության համար կազմել է 93,5%։

Տնտեսություն
------------

Կալդասի տնտեսության հիմքը խեցեղենի արտադրությունն է, սղոցանյութերի արտադրությունը, ինչպես նաև գյուղատնտեսական արտադրությունը։

Քաղաքային և քաղաքային ձեռնարկությունների ընդհանուր թվի 56.8% -ը առևտրային ձեռնարկություններ են, 27.9% -ը ՝ սպասարկման ձեռնարկություններ, 14.5% -ը ՝ արդյունաբերական ձեռնարկություններ, 0,8% -ը տնտեսության այլ ոլորտների ձեռնարկություններ են։

Կրոն
----

Քաղաքը Կալդասի կաթոլիկ թեմի կենտրոնն է։

Հայտնի բնիկներ
--------------

Մոնտոյա Լուիս Ֆերնանդո` Կոլումբիայի ֆուտբոլի նախկին գլխավոր մարզիչ։ 2004 թվականի լավագույն մարզիչ Հարավային Ամերիկայում։

Ծանոթագրություններ
------------------

1. ↑  "Caldas, Colombia Page" (in անգլերեն). Fallingrain Global Gazetteer. Retrieved 2013 թ․ դեկտեմբերի 30.
2. ↑  "Municipalities of Colombia" (in անգլերեն). Statoids.com. Retrieved 2013 թ․ դեկտեմբերի 30.
3. ↑  "Proyecciones de Población departamentales y municipales por área 2005 - 2020" (in իսպաներեն). Departamento Administrativo Nacional de Estadística. Retrieved 2013 թ․ դեկտեմբերի 30.
4. ↑  "Censo General 2005. Perfil Caldas - Antioquia" (PDF) (in իսպաներեն). Departamento Administrativo Nacional de Estadistica. Արխիվացված է the original (PDF) 2013 թ․ դեկտեմբերի 30-ին. Retrieved 2013 թ․ դեկտեմբերի 30.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |
**Կարմիր թագուհին** (անգլ.՝ *The Red Queen*), Ֆիլիպպա Գրեգորիի պատմավեպը (2010), նրա «Զարմիկների պատերազմը» վիպաշարի երկրորդ գիրքը։ Իրադարձությունները ընթանում են Սպիտակ և կարմիր վարդերի պատերազմի ժամանակ։ Առաջին հրատարակությունը եղել է 2010 թվականի օգոստոսի 1-ին։

Պատմությունը Մարգարեթ Բեֆորթի մասին է, ով Անգլիայի Հենրի VII-ի մայրն է, և անում է ամեն ինչ, որպեսզի գահ բարձրանա իր որդին։

2013 թվականին BBC One հեռուսաընկերությունը Գրեգորիի *«Սպիտակ թագուհին»(2009)*, *«Կարմիր թագուհին» (2010)* և *«Արքայագործի դուստրը» (2012)* վեպերի հիման վրա նկարահանեց Սպիտակ թագուհին 10-մասանոց պատմական հեռուստասերիալը։ Մարգարեթ Բեֆորթի դերը կատարում էր Ամանդա Հեյլը։

Սյուժե
------

1453 թվական։ Արդեն տարիքն առած Հենրի VI-ը պահում է իր Անգլիայի գահը՝ չնայած Յորքերի՝ արդեն տասնամյակներ ձգվող քաղաքական ու ռազմական մարտահրավերներին։ Անգլիայի և Ֆրանսիայի միջև Հարյուրամյա պատերազմը մոտենում է իր ավարտին, Անգլիան կորցրել է իր ամբողջ տարածքը՝ բացառությամբ Կալեի։ Պարտությունը Հենրի Արքային գցում է ծանր հոգեկան վիճակի մեջ։ Թագուհին՝ Մարգարիտա Անջուացին, չի կարողանում վերահսկել, և նրանց մեծագույն թշնամին՝ Յորքերի դուքս Ռիչարդը դառնում է Թագավորության պաշտպան։ Անգլիան անորոշության մեջ է։ Երկու խոշոր ընտանիքներ պայքարում են թագավորության գահի համար։ Մինչդեռ կա նաև երրորդ կողմը՝ Ռիչմոնդի կոմս Էդմոնդ Թյուդորի և Մարգարեթ Բեֆորթի որդին՝ Հենրի Թյուդորը։

Ծանոթագրություններ
------------------

1. ↑  "*The Red Queen*". *Publishers Weekly*. 2010 թ․ մայիսի 3. Retrieved 2014 թ․ հոկտեմբերի 8.
2. ↑  "*The Red Queen* (Official site)". *PhilippaGregory.com*. Retrieved 2014 թ․ հոկտեմբերի 7.
3. ↑  "BBC – Media Centre: *The White Queen*, a new ten-part drama for BBC One". *BBC.co.uk*. 2012 թ․ օգոստոսի 31. Արխիվացված է the original 2017 թ․ նոյեմբերի 24-ին. Retrieved 2014 թ․ հոկտեմբերի 6. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑
սինտոյական աղոթատեղի
**Ճապոնիան միջնադարում,** միջնադարյան պետություն է Արևելյան Ասիայի չորս խոշոր կղզիների՝ Սիկոկույի, Հոնսյուի, Հոկայդոի և Կյուսուի վրա։ Ճապոնիայում միջնադարը զարգացել է երեք փուլով՝ վաղ, միջին և ուշ։ Ճապոնիայի պատմության մեջ վաղ միջնադարը առանձնանում է նրանով, որ այս ժամանակահատվածում ճապոնական սինտո կրոնի կողքին տարածվեց բուդդայականությունը և կատարվեց Տայկա մեծ հեղաշրջում։ Միջին միջնադարում հիմնականում կատարվեց մշակութային փոփոխություններ և գիտությունը աննախընթաց վերելք ապրեց։ Ուշ միջնադարում Ճապոնիայում հաստատվեց Սյոգունների իշխանությունը և ձևավորվեց քաղաքական նոր դասերը։

Բուդդայականության տարածումը Ճապոնիայում. Սինտոյի գաղափարը
---------------------------------------------------------

Տոկուգավա սյոգունը
Վաղ միջնադարյան ժամանակաշրջանում ճապոնական հիմնական կրոնի՝ սինտոյի կողքին տարածվում էր նաև բուդդայականությունը։ Ճապոնական սինտոն ասում էր, որ աշխարհը լցված է աստվածային հոգիներով, իսկ կայսրերը սրբացվում էին և ծագում Արեգակի աստծոց։ Կա մի այսպիսի ավանդույթ, որ 552-553 թթ. հարավկորեական մի կայսր Բուդդայի ոսկեզօծ արձանը և հնդկական որոշ մագաղաթյա ձեռագրեր ուղարկում է ճապոնական արքայազն Կարուին և առաջարկում բուդդայականություն ընդունել։ Այս առաջարկը մերժվեց, սակայն այն հակասություններ առաջացրեց Սոգո տոհմում։ Պատճառը այն էր, որ ճապոնացիները մտածում 
էին, որ բուդդայականության ընդունումը կուժեղացնի ճապոնական զինվորական ներուժը։ IV դարի վերջին Սյոտոկու Տայսին արդեն ակնհայտ քարոզում էր բուդդայականությունը և նպաստում չինական մշակույթի տարածմանը Ճապոնիայում։ VII դարի 20-ական թվականներին արդեն Ճապոնիայում կար մոտավորապես 50 բուդդայական կառույց։ Նա ողջունում էր բուդդայական վանահայրերի գալուստը, սակայն բուդդայական վանահայրերը իրենց հետ բերում էին նաև չինարեն լեզուն։ Այս իրադարձությունների կիզակետում VII դարի վերջում արդեն իր դիրքերը կորցրեց ճապոներեն լեզուն և սինտո կրոնը։

«Տայկա» հեղաշրջումը
-------------------

645 թ. Սոգո տոհմի հակառակորդները դավադրություն կազմակերպեցին, կոտորեցին Սոգաներին և գահ բարձրացրեցին Սումերագի տոհմի ներկայացուցիչ Կարունի։

Արտաքին հղումներ
----------------

* Միջնադարյան Ճապոնիա Archived 2014-02-10 at the Wayback Machine.

Ծանոթագրություններ
------------------

1. ↑  Աշխարհագրություն 8-րդ դասարանի դասագիրք]
2. ↑  Համաշխարհային պատմություն 7-րդ դասարան
3. ↑  "Սինտո". Արխիվացված է the original 2015 թ․ ապրիլի 3-ին. Retrieved 2015 թ․ մարտի 13.
**Մոշե Կախլոն** (եբրայերեն՝ משה כחלון‎, նոյեմբերի 19, 1960(1960-11-19), Hadera, Իսրայել), իսրայելցի քաղաքական գործիչ, Քնեսեթի պատգամավոր («Լիկուդ» կուսակցությունից, 2014 թվականին ստեղծել է իր սեփական «Կուլանու» կուսակցությունը), Իսրայելի 32-րդ կառավարության կապի և սոցիալական ապահովման նախարար, Իսրայելի 31-րդ ֆինանսների նախարար, Քնեսեթի 16-րդ, 17-րդ, 18-րդ, 20-րդ և 21-րդ համագումարների պադգամավոր։

Կենսագրություն
--------------

Մոշե Կախլոնը ծնվել է 1960 թվականի նոյեմբերի 19-ին, Հադերայում, Լիբանան ից հայրենադարձվածների ընտանիքում։ Նրանից բացի ընտանիքում կար ևս յոթ երեխա։ 1978-ից 1986 թվականներն ընկած ժամանակահատվածում Մոշեն պարտադիր և երկարաժամկետ ծառայություն է անցել Իսրայելի պաշտպանության բանակում։

Առաջին անգամ Կոխլոնը Քնեսեթի պատգամավոր է դարձել 2003 թվականին, դրանից հետո նա մի քանի անգամ վերընտրվել է։ Քնեսեթի 16-րդի համագումարում նա զբաղեցրել է փոխխոսնակի պաշտոնը։

2008 թվականի «Լուկադի» բաց նախնական ընտրության ժամանակ Մոշեն զբաղեցրել է վեցերորդ տեղը։ Իսրայելի 32-րդ կառավարության ժամանակ նա ստացել է երկու նախարարական պաշտոն, սկզբում` կապի նախարարի պաշտոնը, իսկ 2011 թվականի հունվարի 19-ին (վարչապետ Նեթանյահուի խնդրանքով)` Կախլոնն ստանձնել է սոցիալական ապահովության նախարարի պարտականությունները։

Դրանից հետո, քանի որ Քնեսեթի 21-րդ համագումարի ընտրությունների ժամանակ (2019 թվականի ապրիլի 9) կուսակցությունը կարողանում է ստանալ միայն 4 մանդատ, Կախլոնը իր կուսակցության հետ միասին միանում են «Լիկուդու» կուսաակցությանը։

2020 թվականին հայտարարել է քաղաքականությունից հեռանալու մասին։

Կախլոնը ամուսնացած է ունի երեք երեխա, ապրում է Հայֆայում, տիրապետում է եբրայերեն և անգլերեն լեզուներին։

Ծանոթագրություններ
------------------

1. 1 2  חה"כ משה כחלון — Knesset.
2. ↑  רשמית: כחלון עזב את הליכוד (երբ.) — סרוגים, 2014.
3. ↑  "«Լուկադի» բաց նախընտրական ընտրությունների արդյունքները հրապարակվել են". 2008 թվականի դեկտեմբերի 10. Retrieved 2012 թ․ հունվարի 17.
4. ↑  "Կաառավարությունը հաստատել է նախարարների պաշտոնների վերաբաշխումը". // newsru.co.il. Retrieved 2012 թ․ հունվարի 17.
5. ↑  "Քվեսթի 21-րդ համագումարի ընտրության պաշտոնական արդյունքները" (in եբրայերեն). ЦИК Израиля. Արխիվացված է the original 2019 թ․ ապրիլի 11-ին. Retrieved 2019 թ․ ապրիլի 19. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  "«Լուկադի» քարտուղարությունը թույլատրել է Մոշեի կուսակցության հետ միացումը". newsru.co.il. 2019 թ․ մայիսի 28.

Արտաքին հղումներ
----------------

* Մոշե Կախլոնը Քնեսեթի կայքում
* Հարցազրույց Մոշե Կախլոնի հետ, 2012 թվականի հունվարի 8։

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | ISNI: 0000000068460944 · VIAF: 97458452 · WorldCat VIAF: 97458452 |

 |
**Մոնրեալի մանկական գրադարան**, հանրային գրադարան և ոչ առևտրային կազմակերպություն է, որը գտնվում է Քվեբեկ նահանգի Մոնրեալ քաղաքում։

Պատմություն
-----------

Մոնրեալի մանկական գրադարանը հիմնադրվել է 1929 թվականին։ Դա եղել է Մոնրեալի անգլալեզու և ֆրանսերեն խոսող երեխաների համար նախատեսված առաջին անվճար մանկական գրադարանը։ Մոնրեալի մանկական գրադարանի նախաձեռնողն է եղել Էլիզաբեթ Մյուրրեյը, որը պետական ծառայության երկար ավանդույթ ունեցող ընտանիքից էր և հավատում էր, որ յուրաքանչյուր երեխա պետք է ունենա գրքեր կարդալով այն նույն հնարավորությունը, որն ինքը վայելել է իր մանկության տարիներին։ Երբ նա իմացել է, որ Ֆրեյզերի ինստիտուտի գրադարանավարուհի Մ. Դե Կրևեկոերը մանկական ընթերցանության համար բաժին է ստեղծել, սակայն չունի գրքեր գնելու միջոց, Միսս Մյուրրեյը կապվել է տեղական խորհրդի հետ, որը Մաիսիե ՄքՍփորմանի գլխավորությամբ կոմիտե է ստեղծել` հասկանալու համար մանկական գրադարան հիմնելու հնարավորությունները։ Դրամահավաք կազմակերպելով` կոմիտեն ստացել է 3000 դոլար, և 1929 թվականի հոկտեմբերին Ֆրեյզերի ինստիտուտի սենյակներից մեկը բացվել է երեքից տասնվեց տարեկան բոլոր աղջիկների և տղաների համար։ Գրադարանավար Վիոլետ Մակևանի ղեկավարությամբ, աշխատանքի առաջին ամսվա ընթացքում մասնակիցների թիվը աճել է մինչև 208 երեխա։

Գործունեություն
---------------

Պոլարիս մասնաճյուղի ներսում
Մոնրեալի մանկական գրադարանն առաջարկում է մի շարք միջոցառումներ, ներառյալ ծնողների և երեխաների պատմությունների ժամ, արհեստագործություն, ընթերցանության ակումբներ և խմբային գործունեություն, ինչպիսին է շախմատի ակումբը։

Գրադարանի բոլոր ծրագրերն ու միջոցառումները անվճար են և նախատեսված են զրոյից տաս տարեկան երեխաների համար։

Ի հավելումն այս ներշենքային գործունեությանը, Մոնրեալի մանկական գրադարանն ընդգրկված է նաև մի շարք այլ կրթական նախագծերում։

Տեղադրվածություն
----------------

Գրադարանը գտնվում է Սթ. Միշել, 4121 հասցեում։ Գրադարանի ղեկավարը Պաուլա Լեբրասսորն է։

Ծանոթագրություններ
------------------

1. ↑  Montreal Children's Library. (1971). *The History of the Montreal Children's Library, 1927-1964*. Montreal, QC: Library.
2. ↑  Mac Ewen, Violet M. (1930). *Report of the Head Librarian*. [Annual Report]. Série 1000, sous-série 1100, sous-sous-série 1120. Bibliothèque des jeunes de Montréal, Montréal, QC.
3. ↑  "Montreal Children's Library: history". Montreal Children's Library. 2012. Արխիվացված է the original 2016 թ․ մայիսի 22-ին. Retrieved 2015 թ․ հունիսի 29. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Montreal Children's Library: services". Montreal Children's Library. 2012. Արխիվացված է the original 2016 թ․ մայիսի 13-ին. Retrieved 2015 թ․ հունիսի 29. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք
* Montreal Families Archived 2020-05-13 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 316902607 · WorldCat VIAF: 316902607 |

 |